ജാമ്യം ലഭിച്ചാല് കേസ് അട്ടിമറിക്കപ്പെടും ഒളിവില് പോകാനും സാധ്യത എന്ന് സിബിഐ പെരിയ ഇരട്ട കൊലക്കേസ് പ്രതി സുബീഷിന് ജാമ്യം നിഷേധിച്ച് ഹൈക്കോടതി കാഞ്ഞങ്ങാട്: പെരിയ ഇരട്ട കൊലക്കേസിലെ എട്ടാം പ്രതിയുടെ ജാമ്യാ പേക്ഷ ഹൈക്കോടതി തള്ളി. ചെറിയ പാക്കം വെളുത്തോളിയിലെ സുബീഷ് നല്കിയ ജാമ്യാപേക്ഷയാണ് ഹൈക്കോടതി തള്ളിയത്. കേസില് പ്രതിക്ക് ജാമ്യം നല്കിയാല് ഒളിവില് പോകാനും കേസ് അട്ടിമറിക്കാനും സാധ്യതയുണ്ടെന്ന സിബിഐയുടെ വാദത്തെ തുടര്ന്നാണ് ജസ്റ്റിസ് അശോക് മേനോന് ജാമ്യാപേക്ഷ തള്ളി കളഞ്ഞത്. 2019 ഫെബ്രുവരി പതിനേഴിന് കല്ല്യോട്ടെ യൂത്ത് കോണ്ഗ്രസ് പ്രവര്ത്തകരായ കൃപേഷിനെയും ശരത്ത് ലാലിനെയും വെട്ടികൊ ലപ്പെടുത്തിയ കേസില് നേരിട്ട് പങ്കെടുത്ത പ്രതിയാണ് സുബീഷെന്നാണ് കുറ്റപത്രത്തിലുള്ളത്. സംഭവത്തിന് ശേഷം നാട്ടില് നിന്നും മുങ്ങിയ സുബീഷിനെ മെയ് പതിനാറിന് പുലര്ച്ചെ മാംഗ്ലൂര് വിമാനത്താ വളത്തില് വച്ചാണ് അന്വേഷണസംഘം പിടികൂടിയത്. കൊലപാതകത്തിന് ശേഷം ഗള്ഫിലേക്ക് കടന്നു. തുടര്ന്ന് ഇന്റര്പോളിന്റെ സഹായം തേടിയതിന് പിന്നാലെയാണ് രക്ഷയില്ലെന്ന് കണ്ട സുബീഷ് നാട്ടിലേക്ക് മടങ്ങിയത്. മംഗലാപുരം വിമാനത്താവളത്തിലിറങ്ങി പുറത്തേക്ക് കടക്കുമ്ബോള് തന്നെ പുലര്ച്ചെ രണ്ട് മണിയോടെ അറസ്റ്റുചെയ്യുകയായിരുന്നു. ഉദുമയിലെ ചുമട്ടുതൊഴിലാളിയായിരുന്ന സുബീഷ് കൊലപാതകം നടന്ന് ഏതാനും ദിവസങ്ങള് നാട്ടില് തന്നെയുണ്ടായിരുന്നു. എന്നാല് തനിക്കെതിരെ ശക്തമായ അന്വേഷണം നടക്കുന്നുണ്ടെന്ന വിവരം ലഭിച്ചതോടെയാണ് രാജ്യം വിട്ടത്. ഈ കേസിന്റെ സുപ്രധാനപ്രതിയാണ് സുബീഷെന്നാണ് അന്വേഷണ സംഘം വാദിക്കുന്നത്. അതു കൊണ്ടുതന്നെ ജാമ്യം അനുവദിക്കുന്നത് തുടര് അന്വേഷണത്ത പ്രതികൂലമായി ബാധിക്കുമെന്നും സിബിഐ ഹൈക്കോടതിയെ ബോധ്യപ്പെടുത്തി. സുബീഷിന് പുറമെ സിപിഎം ലോക്കല് കമ്മിറ്റി അംഗങ്ങള് ഉള്പ്പെടെ കേസില് പതിനാല് പ്രതികളാണുള്ളത് Stories you may Like